David Uclés

David Uclés (Úbeda, Jaén, 1990eko urtarrilaren 21a) idazle, musikari, marrazkilari eta itzultzaile espainiarra da. Bere liburu ezagunena La península de las casas vacías (2024) eleberri arrakastatsua da.

 Biografia 
David Uclések hizkuntza-ikasketak egin zituen (Itzulpengintza eta Interpretazioa/Atzerriko Hizkuntzako Irakasleen Masterra) Kordoban, Münsterren (Alemania) eta Granadan. Gaztelania, alemana eta ingelesa irakatsi zuen Alemanian, Frantzian eta Suitzan. Ingalaterran ere bizi izan zen, eta hainbat urte eman zituen Galizia, Euskal Herria eta Kataluniaren artean. Gaur egun Madrilen bizi da.

Musikari gisa, harpan, pianoan, akordeoian eta gitarran jotzen eta konposatzen du. Hainbat antzezlan, dokumental eta erakusketen musika konposatu du.

 Obra 
Bere lanak errealismo magikoaren joeran kokatzen dira. Besteak beste, egile hauen eragina onartu du bere eleberrigintzan: Günter Grass, Gabriel García Márquez, José Saramago, Mercè Rodoreda, Miguel de Unamuno, Edgar Hilsenrath eta Olga Tokarczuk.

Orain arte hiru eleberri plazaratu ditu; laugarren bat prentsan dago:

+UrteaIzenburuaArgitaletxeaISBN2019El llanto del leónKonplutentse argitalpenak978-84669367672020Emilio y OctubreDos Bigotes argitaletxea978-84121428602024La península de las casas vacíasEdiciones Siruela978-84199423192025La ciudad de las luces muertasEdiciones Destino

 Sariak 
 (2019). Literaturaren Konplutentse Saria El llanto del león liburuarekin.
 (2020). Aranjuezko San Carlos Ospitalearen Gizarte Aretoaren X. Narrazio Laburren akzesita Bicardio Reis narrazioarekin.
 (2021). Salva Elkarte Hispaniar-errumaniarraren Narrazio Laburren saria: lehenengo aipamena La filósofa en el café y el pintor en el prostíbulo lanarekin.
 (2022). Bartzelonako Udaletxea: Montserrat Roig beka La península de las casas vacías eleberria egiteko.
 (2022). BBVA Fundazioa. Ikerketa zientifiko eta kultur sorkuntzako Leonardo beka La península de las casas vacías eleberria idazteko.
 (2024). Kultura Ministerioa: "Niños jugando en las ruinas" obrarako literatura-sorkuntzarako dirulaguntza.
 (2024). Cálamo Saria: '2024ko Urteko Liburua', La península de las casas vacías eleberriarekin.
 (2025). Kritikako Andaluzia Saria.
 (2025). Europar Batasuneko Literatura Sarirako finalista eta hautagai espainiarra.
 (2025). Gijongo Aste Beltzeko Spartacus Saria Eleberri Historiko Onenari
 (2025). Kelvin 505 saria eleberri fantastiko onenari.
 (2025). Dulce Chacón espainiar narratiba saria.
 Urteko ubedatarra (Cultura).
 IX. Corazón de Olavidia Saria.
 (2026). Nadal Saria: La ciudad de las luces muertas.

 Erreferentziak 

 Kanpo estekak 
 :Egilearen webgune ofiziala.
 :Elkarrizketa Cervantes Institutuan.

Kategoria:Jaén probintziako jendea
Kategoria:Andaluziako idazleak
Kategoria:Espainiako eleberrigileak
Kategoria:Espainiako marrazkilariak
Kategoria:Espainiako itzultzaileak
Kategoria:Espainiako musikariak
Kategoria:XXI. mendeko Espainiako idazleak
Kategoria:LGBT idazleak
Kategoria:Gaztelaniazko idazleak
Kategoria:Errealismo magikoa
Kategoria:Iberistak